શીર્ષક: કટ્ટર દુશ્મન ઉત્તર કોરિયાને અમેરિકાની આર્થિક મદદની ઓફર!\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
અમેરિકાના વિદેશ પ્રધાન માઈક પોમ્પેઓ

માઇક પોમ્પિયોએ શુક્રવારે કહ્યું હતું, "દક્ષિણ કોરિયાની માફક ઉત્તર કોરિયાને પણ સમૃદ્ધિને હાંસલ કરવામાં મદદરૂપ થવા અમેરિકા તૈયાર છે." 

ઉત્તર કોરિયાના પાટનગર પ્યોંગયાંગથી તાજેતરમાં જ પાછા ફરેલા માઇક પોમ્પિયોએ જણાવ્યું હતું કે ઉત્તર કોરિયાના નેતા કિમ જોંગ-ઉન સાથેની મારી વાતચીત સારી રહી હતી. 

તમે આ વાંચ્યું કે નહીં?

કિમ જોંગ-ઉન અને અમેરિકાના પ્રમુખ ડોનાલ્ડ ટ્રમ્પ વચ્ચે 12 જૂને શિખર બેઠક યોજાવાની છે. 

બન્ને નેતાઓએ અગાઉ એકમેકનું અપમાન કર્યું હતું અને ધમકીઓ આપી હતી, પણ એપ્રિલમાં ઉત્તર અને દક્ષિણ કોરિયા વચ્ચે ઐતિહાસિક મંત્રણા પછી શિખર બેઠકની જાહેરાત કરી હતી. 

અમેરિકાના વિદેશ પ્રધાને બીજું શું કહ્યું?

અમેરિકાના પ્રમુખ ડોનલ્ડ ટ્રમ્પ અને ઉત્તર કોરિયાના ચેરમેન કિમ જોંગ-ઉન

દક્ષિણ કોરિયાના વિદેશ પ્રધાન કાંગ ક્યુંગ-હા સાથે શુક્રવારે વાતચીત બાદ માઇક પોમ્પિયોએ વોશિંગ્ટનમાં કહ્યું હતું, "ચેરમેન કિમ જોંગ-ઉન યોગ્ય માર્ગની પસંદગી કરશે તો ઉત્તર કોરિયાના લોકો માટે શાંતિ તથા સમૃદ્ધિભર્યા ભાવિનું નિર્માણ થશે."

"અણુશસ્ત્રોથી ઝડપભેર મુક્ત થવાની" વિનતી માઇક પોમ્પિયોએ પ્યોંગયાંગને કરી હતી. 

તેમણે ભારપૂર્વક જણાવ્યું હતું કે આ સંબંધે અમેરિકા અને અન્ય દેશો દ્વારા "ચોકસાઈભરી ચકાસણી" હાથ ધરવામાં આવે એ જરૂરી છે.

માઇક પોમ્પિયોની ઉત્તર કોરિયાની આ સપ્તાહની અણધારી મુલાકાત દરમ્યાન પ્યોંગયાંગે અમેરિકાના ત્રણ અટકાયતીઓને મુક્ત કર્યા હતા. 

ઉત્તર અને દક્ષિણ કોરિયાનું અર્થતંત્ર

કિમ જોંગ-ઉન સાથે પ્રારંભિક વાતચીત કરવા માઈક પોમ્પેઓ તાજેતરમાં ઉત્તર કોરિયા ગયા હતા.

બન્ને દેશોના નાગરિકોના દૈનિક જીવનમાં મોટો ભેદ છે.

દક્ષિણ કોરિયા અમેરિકાનું સાથી રાષ્ટ્ર છે અને 1953માં કોરિયન યુદ્ધના અંત પછી તેણે મૂડીવાદી વિચારધારા અપનાવી હતી. 

એ પછી દક્ષિણ કોરિયા એશિયાનાં સૌથી વધુ સમૃદ્ધ રાષ્ટ્રો પૈકીના એક તરીકે ઊભર્યું છે. 

1960ના દાયકામાં સરકારે ઔદ્યોગિકીકરણને આપેલા વેગ પછી સેમસંગ અને હ્યુન્ડે જેવી વિરાટ કંપનીનું નિર્માણ થયું છે. 

દક્ષિણ કોરિયાની કુલ વસતી 5.12 કરોડ લોકોની છે, જ્યારે ઉત્તર કોરિયામાં 2.54 કરોડ લોકોની છે. 

દક્ષિણ કોરિયાનું કુલ ઘરેલુ ઉત્પાદન (જીડીપી) 1.4 ટ્રિલિયન ડોલર્સનું છે, જ્યારે ઉત્તર કોરિયાની જીડીપી 20 અબજ ડોલરથી ઓછી છે.

દક્ષિણ કોરિયામાં લોકોનું સરેરાશ આયુષ્ય 82 વર્ષનું છે, જ્યારે ઉત્તર કોરિયામાં એ...